ddrg/super_eurlex huggingface dataset:
A Tanács 3396/80/EGK rendelete

(1980. december 8.)

a Görög Köztársaságnak a Közösséghez való csatlakozása következtében az Európai Gazdasági Közösség és a Norvég Királyság közötti megállapodás kiegészítő jegyzőkönyvének megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság ajánlására,

mivel a Görög Köztársaságnak a Közösséghez való csatlakozására tekintettel az Európai Gazdasági Közösség és a Norvég Királyság között létrejött, 1973. május 14-én Brüsszelben aláírt megállapodás [1] kiegészítő jegyzőkönyvét jóvá kell hagyni,

ELFOGADTA EZT A RENDELETET:

1. cikk

A Görög Köztársaságnak a Közösséghez való csatlakozása következtében az Európai Gazdasági Közösség és a Norvég Királyság között létrejött megállapodás kiegészítő jegyzőkönyvét a Közösség nevében a Tanács jóváhagyja.

A jegyzőkönyv szövegét csatolták e rendelethez.

2. cikk

A kiegészítő jegyzőkönyv 13. cikkében előírt értesítést a Tanács elnöke küldi meg [2].

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 8-án.

a Tanács részéről

az elnök

C. Ney

[1] HL L 171., 1973.6.27., 2. o.

[2] A jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács 3398/80/EGK rendelete

(1980. december 8.)

a Görög Köztársaságnak a Közösséghez való csatlakozása következtében az Európai Gazdasági Közösség és a Svájci Államszövetség közötti megállapodás kiegészítő jegyzőkönyvének megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság ajánlására,

mivel a Görög Köztársaságnak a Közösséghez való csatlakozására tekintettel az Európai Gazdasági Közösség és a Svájci Államszövetség között létrejött, 1972. július 22-én Brüsszelben aláírt megállapodás [1] kiegészítő jegyzőkönyvét jóvá kell hagyni,

ELFOGADTA EZT A RENDELETET:

1. cikk

A Görög Köztársaságnak a Közösséghez való csatlakozása következtében az Európai Gazdasági Közösség és a Svájci Államszövetség között létrejött megállapodás kiegészítő jegyzőkönyvét a Közösség nevében a Tanács jóváhagyja.

A jegyzőkönyv szövegét csatolták e rendelethez.

2. cikk

A kiegészítő jegyzőkönyv 12. cikkében előírt értesítést a Tanács elnöke küldi meg.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 8-án.

a Tanács részéről

az elnök

C. Ney

[1] HL L 300., 1972.12.31., 189. o.

--------------------------------------------------
A Bizottság 3245/80/EGK rendelete

(1980. december 15.)

a mezőgazdasági üzemek jövedelmének megállapítására használandó mezőgazdasági adatszolgáltatási űrlap formájáról szóló 2237/77/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a Görög Köztársaságnak az Európai Közösséghez és az Európai Atomenergia-közösséghez való csatlakozásáról szóló, 1979. május 28-án aláírt Szerződésre [1] és különösen az ahhoz csatolt okmány 146. cikkére,

mivel az okmány 22. cikke alapján a legutóbb a 600/79/EGK [2] rendelettel módosított 2237/77/EGK [3] bizottsági rendeletet módosítani kell a II. mellékletben meghatározott irányelvekkel és az okmány 146. cikkében szereplő feltételekkel összhangban; következésképpen a 2237/77/EGK rendeletet ennek megfelelően kell kiegészíteni,

ELFOGADTA EZT A RENDELETET:

1. cikk

A 2237/77/EGK rendelet II. mellékletének II. szakasza a következőkkel egészül ki:

1. A

"G. Föld- és épületvagyon, gépek, berendezések és forgótőke"

alatt a

"Gépek és berendezések értékcsökkenése"

rovat 1. lábjegyzete a következőkkel egészül ki:

"Dr 6000";

2. Az

"I. Általános forgalmi adó (áfa)"

alatt a 107.

"áfarendszer"

rovat a következőkkel egészül ki:

"GÖRÖGORSZÁG | Kódszám |

áfa nem alkalmazandó | 0" |

2. cikk

Ez a rendelet 1981. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 15-én.

a Bizottság részéről

Finn Gundelach

alelnök

[1] HL L 291., 1979.11.19., 9. o.

[2] HL L 78., 1979.3.30., 22. o.

[3] HL L 263., 1977.10.17., 1. o.

--------------------------------------------------
A Bizottság 3346/80/EGK rendelete

(1980. december 23.)

a közösségi külkereskedelmi statisztika és a tagállamok közötti kereskedelemre vonatkozó statisztika statisztikai küszöbértékéről szóló 2415/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel Görögország csatlakozási okmányára, és különösen annak 146. cikkére,

mivel az okmány 22. cikke alapján a közösségi külkereskedelmi statisztika és a tagállamok közötti kereskedelemre vonatkozó statisztika statisztikai küszöbértékéről szóló, 1978. október 17-i 2415/78/EGK bizottsági rendeletet [1] az említett okmány II. mellékletében megadott iránymutatásokkal összhangban ki kell igazítani úgy, hogy Görögország tekintetében kiegészítik azt a 300 európai elszámolási egységnek megfelelő statisztikai küszöbérték drachmában kifejezett értékével,

ELFOGADTA EZT A RENDELETET:

1. cikk

A 2145/78/EGK rendelet 1. cikke a következő szöveggel egészül ki:

"Görögország: 12500 GRD"

.

2. cikk

Ez a rendelet 1981. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 23-án.

a Bizottság részéről

François-Xavier Ortoli

alelnök

[1] HL L 292., 1978.10.18., 19. o.

--------------------------------------------------
A Tanács 3454/80/EGK rendelete

(1980. december 22.)

az olaj- és zsírpiac közös szervezésének létrehozásáról szóló 136/66/EGK rendelet és a feldolgozott gyümölcs- és zöldségtermékek piacának közös szervezéséről szóló, 1977. március 14-i 516/77/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel az 1979-es csatlakozási okmányra és különösen annak 146. cikkére,

tekintettel a Bizottság javaslatára,

mivel az okmány 21. cikke a legutóbb az 1917/80/EGK rendelettel [1] módosított 136/66/EGK rendeletbe [2] felveszi a 42b. cikket, amely a friss, illetve feldolgozott olajbogyókkal kapcsolatos különleges intézkedések elfogadásának lehetőségét írja elő;

mivel az elkészített és tartósított olajbogyó nem tartozik a 136/66/EGK rendelet hatálya alá; mivel azoknak a termékeknek a felsorolását, amelyekre a fent említett rendelet vonatkozik, ki kell egészíteni, és ennek következtében az 516/77/EGK rendeletet [3] módosítani kell,

ELFOGADTA EZT A RENDELETET:

1. cikk

(1) A 136/66/EGK rendelet 1. cikke (2) bekezdésének d) pontja a következő két alszámmal egészül ki:

"Közös vámtarifa szerinti vámtarifaszám | Megnevezés |

ex 20.01 C | Olajbogyó ecettel vagy ecetsavval elkészítve vagy tartósítva, cukorral is, só, fűszerek és mustár hozzáadásával is |

ex 20.02 F | Olajbogyó, nem ecettel vagy ecetsavval elkészítve vagy tartósítva" |

(2) Az 516/77/EGK rendelet 1. cikkében a 20.01 és 20.02 vámtarifaszám helyébe a következő szöveg lép:

"Közös vámtarifa szerinti vámtarifaszám | Megnevezés |

ex 20.01 | Zöldség, gyümölcs ecettel vagy ecetsavval elkészítve vagy tartósítva, cukorral is, só, fűszerek és mustár hozzáadásával is, az olajbogyó kivételével |

ex 20.02 | Zöldség, gyümölcs, nem ecettel vagy ecetsavval elkészítve vagy tartósítva, az olajbogyó kivételével" |

2. cikk

Ez a rendelet 1981. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 22-én.

a Tanács részéről

az elnök

J. Santer

[1] HL L 186., 1980.7.19., 1. o.

[2] HL 172., 1966.9.30., 3025/66. o.

[3] HL L 73., 1977.3.21., 1. o.

--------------------------------------------------
A Tanács 3308/80/EGK, Euratom rendelete

(1980. december 16.)

a közösségi jogszabályokban az európai elszámolási egység ECU-vel való felváltásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel az Európai Atomenergia-közösséget létrehozó szerződésre és különösen annak 203. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 3180/78/EGK rendelet [3] ECU néven új elszámolási egységet határozott meg;

mivel ajánlatos a Közösségek által alkalmazott elszámolási egységek egységesítése; mivel az európai elszámolási egységet (EEE) ezért ECU-vel kell helyettesíteni az összes közösségi jogszabályban;

mivel az európai elszámolási egység ECU-vel történő felváltása alkalmával olyan rendelkezésre van szükség, amellyel biztosítható az európai elszámolási egységre szóló követelések és kötelezettségek megőrzése,

ELFOGADTA EZT A RENDELETET:

1. cikk

Az "európai elszámolási egység" helyébe az e rendelet hatálybalépésekor összes hatályos közösségi jogszabályban az "ECU" kifejezés lép.

2. cikk

Az e rendelet hatálybalépése előtt keletkezett, európai elszámolási egységben kifejezett követelésekre és kötelezettségekre továbbra is az európai elszámolási egységnek az e rendelet hatálybalépése előtt érvényben lévő meghatározása vonatkozik.

3. cikk

Ez a rendelet 1981. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 16-án.

a Tanács részéről

az elnök

Colette Flesch

[1] HL C 55., 1980.3.5., 13. o.

[2] HL C 147., 1980.6.16., 134. o.

[3] HL L 379., 1978.12.30., 1. o.

--------------------------------------------------
A Bizottság 2077/80/EGK rendelete

(1980. augusztus 1.)

a harmadik országban különleges behozatali elbánásban részesíthető, marha- és borjúhúsból készült termékek kiviteléhez történő segítségnyújtás részletes alkalmazási szabályainak megállapításáról szóló 2973/79/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2916/79/EGK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 15. cikke (2) bekezdésére,

tekintettel a harmadik országokban megkülönböztetett behozatali elbánásban részesíthető mezőgazdasági termékek exportjának előmozdításáról szóló, 1979. december 20-i 2931/79/EGK tanácsi rendeletre [3] és különösen annak 1. cikke (2) bekezdésére,

mivel a 2973/79/EGK bizottsági rendelet [4] részletes végrehajtási szabályokat állapít meg az Amerikai Egyesült Államokba irányuló, különleges elbánásra jogosult, évi 5000 tonnányi marha- és borjúhús exportjára;

mivel az említett rendelet 1. cikkének (2) bekezdése meghatározza, hogy a húsnak olyan állatból kell származnia, amelyet legfeljebb egy hónappal a kiviteli vámkezelést megelőzően vágtak le; mivel ez utóbbi időtartamot a logisztikai követelményeket figyelembe véve túl rövidnek találták, ezért következésképpen helyénvaló, hogy ezt az időtartamot két hónapra hosszabbítsák;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2973/79/EGK rendelet 1. cikkének (2) bekezdése helyébe a következő rendelkezés lép:

"Az (1) bekezdésben említett húsáru minőségének meg kell felelnie az importáló harmadik ország által megállapított egészségvédelmi követelményeknek, továbbá a húsnak olyan állatból kell származnia, amelyet legfeljebb két hónappal a kiviteli vámkezelést megelőzően vágtak le."

2. cikk

Ez a rendelet 1980. augusztus 4-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. augusztus 1-jén.

a Bizottság részéről

Finn Gundelach

alelnök

[1] HL L 329., 1979.12.24., 15. o.

[2] HL L 148., 1968.6.28., 26. o.

[3] HL L 334., 1979.12.28., 8. o.

[4] HL L 336., 1979.12.29., 44. o.

--------------------------------------------------
A Tanács 2530/80/EGK rendelete

(1980. szeptember 30.)

a virághagymák, sarjhagymák és gumók minőségi előírásainak rögzítéséről szóló 315/68/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel az élő fák és más növények, gumók, gyökerek és hasonló részek, vágott virágok és lombdíszek piaca közös szervezésének létrehozásáról szóló, 1968. február 27-i 234/68/EGK tanácsi rendeletre [1] és különösen annak 3. cikkére,

tekintettel a Bizottság javaslatára,

mivel a legutóbb a 338/77/EGK rendelettel [2] módosított, a virághagymák, sarjhagymák és gumók minőségi előírásainak rögzítéséről szóló, 1968. március 12-i 315/68/EGK tanácsi rendelet [3] melléklete a nagyság szerinti osztályozásra rendelkezéseket ír elő; mivel e rendelkezések nem terjednek ki a következő termékekre: Allium neapolitanum, Ixia, Eranthis cilicica és hiemalis, Fritillaria meleagris, annak kultivárjai és hibridjei, valamint Sparaxis tricolor, annak kultivárjai és hibridjei; mivel ezeket a termékeket a minőségi előírások célkitűzéseinek tökéletesebb megvalósítása érdekében fel kell venni az említett mellékletbe,

ELFOGADTA EZT A RENDELETET:

1. cikk

A 315/68/EGK rendelet mellékletének III. fejezetében szereplő táblázatba az e rendelet mellékletében felsorolt termékeket és az azokhoz kapcsolódó rendelkezéseket betűrendben be kell illeszteni.

2. cikk

Ez a rendelet az Európai Közösségek Hivatalos Lapjában történő kihirdetését követő harmadik napon lép hatályba.

Rendelkezéseit 1981. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. szeptember 30-án.

a Tanács részéről

az elnök

C. Ney

[1] HL L 55., 1968.3.2., 1. o.

[2] HL L 48., 1977.2.19., 1. o.

[3] HL L 71., 1968.3.21., 1. o.

--------------------------------------------------

MELLÉKLET

A termékek növénytani megnevezése | Osztályozási módszer | Minimális méret | Méretosztály |

Allium neapolitanum | A | 3,0 cm | 3-tól 4-ig; 4-től 5-ig; 5 és felette |

Ixia | A | 4,0 cm | 4-től 5-ig; 5-től 7-ig; 7 és felette |

Eranthis cilicica | A | 3,5 cm | 3,5-től 4-ig; 4-től 6-ig; 6 és felette |

Eranthis hiemalis | A | 4,0 cm | 4-tól 5-ig; 5-től 7-ig; 7 és felette |

Fritillaria meleagris, kultivárjai és hibridjei | A | 6,0 cm | 6-tól 8-ig; 8 és felette |

Sparaxis tricolor, kultivárjai és hibridjei | A | 3,5 cm | 3,5-tól 4-ig; 4-től 6-ig; 6 és felette |

--------------------------------------------------
A Tanács 3485/80/EGK rendelete

(1980. december 22.)

Görögország csatlakozására tekintettel a keltetőtojások és a naposcsibék termeléséről és forgalmazásáról szóló 2782/75/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel az 1979. évi csatlakozási okmányra és különösen annak 146. cikkére,

tekintettel a Bizottság javaslatára,

mivel Görögország csatlakozása szükségessé teszi a keltetőtojások és a naposcsibék termeléséről és forgalmazásáról szóló, 1975. október 29-i 2782/75/EGK tanácsi rendelet [1] módosítását,

ELFOGADTA EZT A RENDELETET:

1. cikk

A 2782/75/EGK rendelet a következőképpen módosul:

1. Az 5. cikk (3) bekezdése helyébe a következő szöveg lép:

"(3) A keltetőtojások szállítása csak azonos fajba, kategóriába és típusba tartozó baromfi keltetésére szolgáló, azonos telepről származó tojásokat tartalmazó teljesen tiszta csomagolásban történhet, amelyeken legalább az alábbi szavak fel vannak tüntetve: "eggs for hatching", "rugeaeg", "Bruteier", "αύγά πρός έκκόλαψιν", "oeufs à couver", "uova da cova", "vagy broedeieren"."

2. A 6. cikk helyébe a következő szöveg lép:

"6. cikk

A harmadik országból származó keltetőtojások kizárólag abban az esetben importálhatók, ha azokon legalább 3 mm-es betűkkel szerepel a származási ország és az alábbi szöveg: "hatching", "rugeaeg", "Brutei", "πρός έκκόλαψιν", "à couver", "cova", "vagy broedei". A csomagolásuk csak azonos fajba, kategóriába és típusba tartozó baromfi keltetésére szolgáló, azonos országból és feladótól származó tojásokat tartalmazhat, és legalább az alábbi adatokat kell tartalmaznia:

a) a tojáson látható információk;

b) az a baromfifaj, amiből a tojás származik;

c) a feladó neve vagy cégneve vagy címe."

2. cikk

Ez a rendelet 1981. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 22-én.

a Tanács részéről

az elnök

J. Santer

[1] HL L 282., 1975.11.1., 100. o.

--------------------------------------------------
A Tanács 3021/81/EGK rendelete

(1981. október 19.)

a vasúti, közúti és belvízi közlekedéssel kapcsolatos infrastrukturális kiadásokra vonatkozó elszámolási rend bevezetéséről szóló 1108/70/EGK rendelet Görögország csatlakozását követően történő módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 75. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Tanács megvitatta a Gazdasági és Szociális Bizottsággal a Bizottságnak a Szerződés 198. cikkének első bekezdése alapján tett javaslatát; mivel a Gazdasági és Szociális Bizottság nem terjesztette be véleményét a Tanács által meghatározott határidőn belül; mivel a Szerződés 198. cikkének második bekezdése lehetővé teszi, hogy a Tanács a vélemény hiányában további intézkedéseket tegyen; mivel a Tanács úgy véli, élnie kell ezzel a lehetőséggel, tekintettel a módosítások gyors meghozatalának fontosságára;

mivel a 1384/79/EGK rendelettel [2] módosított 1108/70/EGK rendeletet [3] módosítani kell annak érdekében, hogy az ahhoz csatolt mellékletben szerepeljen Görögország vasúthálózata,

ELFOGADTA EZT A RENDELETET:

1. cikk

Řecká republika "Görög Köztársaság"

- "Οργανισμός Σιδηροδρόμων Ελλάδος A.E. (ΟΣΕ)"

.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1981. január 1-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1981. október 19-én.

a Tanács részéről

az elnök

P. Walker

[1] HL C 144., 1981.6.15., 36. o.

[2] HL L 167., 1979.7.5., 1. o.

[3] HL L 130., 1970.6.15., 4. o.

--------------------------------------------------
A Bizottság 2120/81/EGK rendelete

(1981. július 27.)

a rizsfeldolgozás különböző szakaszaira vonatkozóan az átszámítási arányok, a feldolgozási költségek és a melléktermékek értékének meghatározásáról szóló 467/67/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmányával [1] módosított, a rizs piacának közös szervezéséről szóló, 1976. június 21-i 1418/76/EGK tanácsi rendeletre [2] és különösen annak 19. cikkére,

mivel a legutóbb a 2119/80/EGK rendelettel [3] módosított 467/67/EGK bizottsági rendelet [4] 2. és 3. cikke az egyes feldolgozási szakaszokra vonatkozóan meghatározta a feldolgozási költségeket és a melléktermékek értékét; mivel az árváltozásokat követve a feldolgozási költségek és a melléktermékek értékei megváltoztak; mivel az említett költségeket és értékeket az egész Közösségre jellemző szinten kell megállapítani;

mivel az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 467/67/EGK rendelet a következőképpen módosul:

1. A 2. cikk helyébe a következő szöveg lép:

"2. cikk

(1) A hántolatlan rizs előhántolt rizzsé történő feldolgozása során figyelembe veendő költség egy tonna hántolatlan rizsre vonatkozóan 39,47 ECU.

(2) Az előhántolt rizs hántolt rizzsé történő feldolgozása során figyelembe veendő költség egy tonna előhántolt rizsre vonatkozóan 39,47 ECU.

(3) A félig hántolt rizs hántolt rizzsé történő feldolgozásának költségeit nem lehet figyelembe venni."

2. A 3. cikk helyébe a következő szöveg lép:

"3. cikk

(1) A hántolatlan rizs előhántolt rizzsé történő feldolgozásából nyert melléktermékek értékét nullának kell tekinteni.

(2) Az előhántolt rizs hántolt rizzsé történő feldolgozásából nyert melléktermékek értékei a következők:

a) 40,18 ECU egy tonna előhántolt félgömbölyű rizsre vonatkozóan;

b) 50,61 ECU egy tonna előhántolt hosszú szemű rizsre vonatkozóan.

(3) A félig hántolt rizs hántolt rizzsé történő feldolgozásából nyert melléktermékek értékei a következők:

a) 12,37 ECU egy tonna félig hántolt félgömbölyű rizsre vonatkozóan;

b) 13,68 ECU egy tonna félig hántolt hosszú szemű rizsre vonatkozóan."

2. cikk

Ez a rendelet az Európai Közösségek Hivatalos Lapjában történő kihirdetését követő napon lép hatályba.

A rendeletet 1981. szeptember 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1981. július 27-én.

a Bizottság részéről

az elnök

Gaston Thorn

[1] HL L 291., 1979.11.19., 17. o.

[2] HL L 166., 1976.6.25., 1. o.

[3] HL L 206., 1980.8.8., 20. o.

[4] HL 204., 1967.8.24., 1. o.

--------------------------------------------------
A Bizottság 3149/81/EGK rendelete

(1981. október 30.)

az árucikkeknek a közös vámtarifa 38.19 T alszáma alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmányával módosított, a közös vámtarifa nómenklatúrájának egységes alkalmazása céljából hozandó intézkedésekről szóló, 1969. január 16-i 97/69/EGK tanácsi rendeletre [1], és különösen annak 3. cikkére,

mivel a közös vámtarifa szerinti nómenklatúra egységes alkalmazásának biztosítása érdekében rendelkezéseket kell hozni az egy ezrelék hozzáadott 1,2-benzizotiazol-3-on-1,1-dioxidot (szacharin) tartalmazó D-glükózból (szorbit) álló termék tarifális besorolásáról;

mivel a legutóbb a 3002/81/EGK rendelettel [2] módosított 950/68/EGK tanácsi rendelethez [3] mellékelt közös vámtarifa 38.19 T alszáma a 29.04 C III alszám alá besorolttól különböző D-glükózra (szorbit) utal;

mivel a 29. árucsoport 1. a) megjegyzésének rendelkezései előírják, hogy a fenti árucsoport vámtarifaszámai csak különálló, kémiailag meghatározott szerves vegyületekre vonatkoznak; mivel egy ezrelék 1,2-benzizotiazol-3-on-1,1-dioxid (szacharin) hozzáadása lehetetlenné teszi, hogy a kérdéses terméket különálló vegyületnek tekintsék;

mivel pontosabban meghatározott vámtarifaszám hiányában ezt a terméket a 38.19 vámtarifaszám alá kell besorolni másutt nem említett vegyipari termékként; mivel a kérdéses termékre vonatkozóan a 38.19 vámtarifaszámon belül a 38.19 T alszámot kell választani;

mivel az e rendeletben előírt intézkedések összhangban vannak a közös vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

Az egy ezrelék hozzáadott 1,2-benzizotiazol-3-on-1,1-dioxidot (szacharin) tartalmazó D-glükózból (szorbit) álló terméket a közös vámtarifa következő vámtarifaszáma alá kell besorolni:

38.19 A vegyipar és a vele rokon iparágak másutt nem említett termékei és készítményei (beleértve a természetes termékek keverékét is); a vegyipar és vele rokon iparágak másutt nem említett maradékai:

T. a 29.04 C III alszám alá besorolttól eltérő D-glükóz (szorbit).

2. cikk

Ez a rendelet az Európai Közösségek Hivatalos Lapjában való kihirdetését követő 42. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1981. október 30-án.

a Bizottság részéről

Karl-Heinz Narjes

a Bizottság tagja

[1] HL L 14., 1969.1.21., 1. o.

[2] HL L 301., 1981.10.22., 1. o.

[3] HL L 172., 1968.7.22., 1. o.

--------------------------------------------------